APROBACIÓN DEFINITIVA RELACIÓN DE POSTOS DE TRABALLO (MARZO 2021)
ADMINISTRACIÓN LOCAL — Municipal — Pontevedra (Presupostos e cadros de persoal, 26/02/2021)

A Xunta de Goberno Local, na sesión de 05/01/2021 aprobou inicialmente a Relación de Postos de Traballo (RPT) do persoal do Concello de Pontevedra para o ano 2021. No Boletín Oficial da Provincia de Pontevedra núm.7, do 13/01/2021, publicouse anuncio de información pública do expediente de modificación da RPT, tras o que estivo exposta ao público durante 20 días hábiles, presentándose as alegacións que obran no expediente. Estas alegacións foron resoltas mediante acordo da Xunta de Goberno Local de data 22/02/2021 no cal se acordou así mesmo aprobar definitivamente a modificación da RPT do persoal do Concello de Pontevedra do ano 2021 para que entre en vigor o día 01/03/2021. En cumprimento do disposto no punto “sexto” do devandito acordo da Xunta de Goberno Local procédese á publicación do seu ANEXO I, no que se recolle integramente a RPT do persoal do Concello de Pontevedra que entrará en vigor o 01/03/2021: É a unidade administrativa ou o servizo ao que o que se adscribe o posto no organigrama da Administración municipal. A cada posto ou grupo de postos con idéntica denominación, requisitos e características, asígnaselle un código formado polo código do destino e a numeración correlativa en función da orde de creación dos postos. Dentro de cada Área ou Servizo os postos ordénanse seguindo a orde de niveis (de maior a menor) e dentro de cada nivel seguindo o importe do complemento específico (de maior a menor). Utilízanse as denominacións do organigrama municipal, respectando algunhas denominacións tradicionais e aclarándoas, ás veces, con denominacións complementarias. Significa o número de postos de traballo que se agrupan nunha soa liña nos que concorre idéntica denominación, requisitos e características incluídas as retribucións complementarias. Indica a vinculación do persoal coa Administración municipal: Funcionario (FUN), Funcionario en prácticas (PRAC), Labor al fixo (LAB F), Laboral indefinido (LAB I), Laboral temporal (LAB) ou Eventual (EVEN). Reflicte o nivel asignado a cada posto para os efectos da percepción do complemento de destino. Reflicte o importe anual en euros do complemento específico global asignado ao posto. Os postos poden ser SINGULARIZADOS (reflíctese con un S na columna), cando pola súa denominación e características se diferencian dos restantes e NON SINGULARIZADOS (reflíctese con un N); Nos postos de funcionarios eventuais de confianza ou asesoramento especial consignarase a clave E na columna. Non se trata da forma de acceder á praza mediante probas selectivas (oposición, concurso-oposición, concurso), senón da forma de provistar postos de traballo vacantes con funcionarios municipais de carreira. A FP normal será o concurso (na clave se porá un C) pero as xefaturas de unidades e servizos e os postos de especial responsabilidade e confianza provistaranse mediante libre designación (utilizando a clave LD). A adscrición a postos non singularizados realizarase mediante reasignación de efectivos (R) por necesidades do servizo. Nos postos con libre designación externa (nos que consta a clave LD E.) ábrese a posibilidade para a súa provisión con persoal doutras Administracións públicas. Cada posto adscríbese a un grupo ou subgrupo dos grupos ou subgrupos consecutivos segundo a clasificación establecida no artigo 76 e disposición adicional sétima da Lei 7/2007, do 12 de abril (A1, A2, C1, C2, AP). Utilizaranse as escalas establecidas para a Administración Local. Escala de Funcio narios con Habilitación de carácter Nacional (HN), Escala de Administración Xeral (AG) e Escala de Administración Especial (AE). Utilizaranse as seguintes claves en cada columna para re­flectir o corpo, subescala ou clase. SC = Secretario. IT = Interventor. IT = Tesoureiro. ST = Subescala Técnica. SX= Subescala Xestión. SA = Subescala Administrativa. AU = Subescala Auxiliar. SU = Subescala Subalterna. TS = Subescala Técnica Superior. TM = Subescala Técnica Media. TA = Subescala Técnica Auxiliar. PL = Policía Local. SE = Servizo Extinción de Incendios. CE = Cometidos Especiais. PO = Persoal de oficios. AT = Auxiliar Tributos. Soamente se consigna a titulación académica específica cando é necesaria, ademais da xenérica correspondente ao grupo ao que se adscribe o posto (enténdese implícita). Esíxese para determinados postos cando a natureza do posto de traballo o requira. Nesta columna exprésase a relación do funcionario co posto de traballo: (V) = Vacante; (I) = Desempeñado por funcionario interino; (T) = Adscrición permanente; (P) = Adscrición provisional; e (E) = Outras situacións administrativas. Na columna as letras van precedidas do guarismo que indica o número de postos que se encontran en cada situación cando os mesmos se reflicten de forma agrupada. No complemento específico xa se valora a xornada do Servizo de extinción de incendios. A xornada neste servizo é de 24 horas continuadas, o que equivale a 3 xornadas de 8 horas cada unha, o que supón un exceso de unha hora por xornada ata sumar un total de 3 (dúas ordinarias e unha nocturna). De modo que a xornada do persoal do Servizo de extinción de incendios queda fixada nun total de 73 xornadas ao ano de 24 horas cada unha. En cumprimento do acordado na cláusula décimo cuarta do concerto asinado coas organizacións sindicais CCOO, CIG e CSI-CSIF o día 06/03/2015, sobre as condicións de traballo do persoal do Concello de Pontevedra e os seus Organismos autónomos para o ano 2015, os postos de traballo cos CDG 1321 e CDG 0104 (se ben como se suprime este posto se lle asignan ao 0103002) teñen asignadas as seguintes funcións de protocolo e nas condicións que se relacionan a continuación: Realizar a planificación previa dos actos que se califican como protocolarios (vodas, visitas de autoridades, actos públicos, entre outros eventos), realizar o control de autoridades existentes e a súa precedencia, realizar os labores necesarios para que o espazo estea nas condicións óptimas, segundo o deseño que previamente se defina, prever a loxística acaída para levar a cabo todo o desenvolvemento do acto en boas condicións de habitabilidade, restaurar se é preciso todo o mobiliario e/ou condicións que se modificasen para levar a cabo o acto efémero. Estas funcións realízanse de xeito complementario e á marxe das que lle corresponden polo posto de traballo ao que están adscritos. Estas funcións poderán realizarse fóra do horario e xornada laboral, sendo o normal que estes traballos teñan que realizarse en sábado, tanto en horario de mañá como de tarde, e incluso teñan que realizar as funcións enumeradas en días festivos e en horario nocturno, segundo a planificación determinada polo responsable de Protocolo municipal. Asemade, este persoal deberán de ter plena dispoñibilidade para atender a determinados actos polo que poderá ser requirido para asistir a actos e eventos municipais relacionados co protocolo. En consecuencia, estes postos de traballo percibirán unhas contías adicionais polo exercicio destas funcións en concepto de complementos específicos adicionais aos ordinarios anuais relacionados no anexo I da RPT que resultan nas seguintes contías: Ao posto de encargado da casa do concello da Unidade Operativa de Conserxería, co CDG 1321, asígnaselle unha contía anual adicional ao seu complemento específico ordinario de 3564,33 € e ao posto de administrativo xefe de negociado do Gabinete da Alcaldía, co CDG 01030002, unha contía adicional anual de 3575,59 €. Así mesmo, ao posto de traballo de subalterno, co CDG 0105, ten asignadas as seguintes funcións de chofer da alcaldía e nas condicións que se relacionan a continuación: Ser o responsable do mantemento, reparación e custodia do vehículo oficial da Alcaldía, realizar os gastos correspondentes ao anticipo de caixa fixa destinado para tal finalidade, realizar as funcións de chofer, non só do. Alcalde, senón tamén de calquera membro da Corporación, persoeiros ou persoal municipal, cando así o determine a Alcaldía. As funcións de chofer realizaranse con plena dispoñibilidade e o horario a realizar axustarase á axenda municipal, polo que as funcións poderán realizarse estas funcións fora do seu horario e xornada laboral, tanto en horario de mañá como de tarde e noite, dependendo da axenda da autoridade que utilice o vehículo oficial. Igualmente, poderán realizarse estas funcións en fin de semana e festivos, axustando a súa xornada laboral ao da autoridade que utilice o vehículo. En consecuencia, o posto co CDG 0105, polo exercicio das funcións de chofer da alcaldía, percibirá unha contía anual adicional en concepto de complemento específico adicional ao ordinario anual relacionado no anexo I da RPT que resulta nunha contía anual de 6145,73 €.” Contra este acordo, que pon fin á vía administrativa, poderá interpoñerse o RECURSO POTESTATIVO DE REPOSICIÓN ante a Xunta de Goberno Local no prazo dun mes a contar dende o día seguinte ó da súa notificación, ó abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo ante o Xulgado do Contencioso-Adminstrativo de Pontevedra no prazo de dous meses contados dende o día seguinte ó da súa notificación, consonte ó disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 124-2 da devandita Lei 39/2015, entendéndose desestimado o recurso de reposición polo transcurso de dito prazo sen resolución expresa notificada, podendo entón os interesados interpoñer recurso contencioso-administrativo, consonte ao establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. Pontevedra, na data da sinatura electrónica O director xeral de recursos humanos,